《华胥引 题华胥杨妃春睡图》
清代·董元恺

玉精临砌，绮阁移春，夜明帘影。雾鬓烟鬟，四肢红玉轻云映。

罗雾汗拭桃花，恰海棠厮并。翠枕支痕，睡起横波微晕。

好梦谁惊，似忽被、渔阳唤醒。钿合钗分，谁想花冠不整。

早是粉本流传，画图重省。一幅生绡，消得银屏昼永。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。